Lontoossa riittää ravintolavalikoimaa varmasti ihan jokaiseen makuun. Ruoka on tärkeä osa kaupungin kulttuuria. Makuja löytyy ympäri maailmaa lähes jokaisesta maasta aina fine dinigistä katukeittiöihin ja ruokamarkkinoihin saakka. Tavanomaista brittiruokaa mielivän kannattaa suunnata pubeihin joista saa perinteistä fish and chipsiä, lihaisia piirakoita ja nakkeja perunamuusilla. West Endissä yhdistyvät kaikenlaiset keittiöt joten se on hyvä paikka ravintolabongailuun. Aasialaista ruokaa arvostavan kannattaa sottaa suunta Sohoon tai Chinatowniin, jonka alueelta löytyy kiinalaisen ruoan lisäksi myös muun muassa korealaisia ja japanilaisia keittiöitä. Myös erilaisilla ruokamarkkinoilla kannattaa piipahtaa ihan jo fiiliksenkin vuoksi! Esimerkiksi Borough Market on suosittu ja sijaitsee helposti aivan London Bridgen metroaseman kupeessa.